CELEX: 32018D0748
Language: hu
Date: 2018-05-14 00:00:00
Title: A Tanács (EU) 2018/748 végrehajtási határozata (2018. május 14.) az 1-(4-ciano-butil)-N-(2-fenilpropán-2-il)-1H-indazol-3-karboxamid (CUMYL-4CN-BINACA) új pszichoaktív anyag ellenőrzési intézkedéseknek való alávetéséről

22.5.2018   
            
            
               HU
            
            
               Az Európai Unió Hivatalos Lapja
            
            
               L 125/10
            
         A TANÁCS (EU) 2018/748 VÉGREHAJTÁSI HATÁROZATA
   (2018. május 14.)
   az 1-(4-ciano-butil)-N-(2-fenilpropán-2-il)-1H-indazol-3-karboxamid (CUMYL-4CN-BINACA) új pszichoaktív anyag ellenőrzési intézkedéseknek való alávetéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az új pszichoaktív anyagokra vonatkozó információcseréről, kockázatértékelésről és ellenőrzésről szóló, 2005. május 10-i 2005/387/IB tanácsi határozatra (1) és különösen annak 8. cikke (3) bekezdésére,
   tekintettel az Európai Bizottság javaslatára,
   tekintettel az Európai Parlament véleményére (2),
   mivel:
   
               (1)
            
            
               A 2005/387/IB határozat 6. cikke alapján a Kábítószer és a Kábítószerfüggőség Európai Megfigyelőközpontjának kibővített tudományos bizottsága rendkívüli ülésén kockázatértékelési jelentést készített az 1-(4-ciano-butil)-N-(2-fenilpropán-2-il)-1H-indazol-3-karboxamid („CUMYL-4CN-BINACA”) új pszichoaktív anyagról, majd ezt a jelentést 2017. november 14-én a Bizottságnak és a Tanácsnak benyújtotta.
            
         
               (2)
            
            
               A CUMYL-4CN-BINACA egy szintetikus kannabinoid. Hatásaiban hasonló, mint a THC, amely kannabisz legfőbb pszichoaktív hatásaiért felelős, de a CUMYL-4CN-BINACA életveszélyes toxicitása még erősebb. Egyrészt a CUMYL-4CN-BINACA jelentős hatáserőssége, másrészt az a tény, hogy a CUMYL-4CN-BINACA nagy és változó tartalma a dohánykeverékekben magas kockázatú mérgezésnek minősül azt jelenti, hogy az CUMYL-4CN-BINACA jelentős mérgezési kockázattal bír.
            
         
               (3)
            
            
               A CUMYL-4CN-BINACA az Unióban legalább 2015 októbere óta hozzárférhető, és megjelenését tizenegy tagállamban derítették fel. Általában valószínűsíthető, hogy a CUMYL-4CN-BINACA jellemzője miatt előfordulásánál kisebb számban jelentik be, mivel a CUMYL-4CN-BINACA-ra nem végeznek rutinszerű ellenőrzéseket. A CUMYL-4CN-BINACA-t elsősorban por vagy növényi anyag formájában foglalták le, de kisebb mértékben egyéb fizikai formákban, például itatóspapírként (bélyegként) is felderítették. Az Unión belül több mint 270 lefoglalás történt.
            
         
               (4)
            
            
               A CUMYL-4CN-BINACA-val összefüggésben két tagállam eddig összesen tizenegy halálesetet jelentett. Legalább öt haláleset kapcsán megállípított halált vagy maga a CUMYL-4CN-BINACA okozta, vagy feltehetően hozzájárult a halál beálltához, két tagállam a CUMYL-4CN-BINACA-hoz köthető öt nem halálos kimenetelű heveny mérgezést is bejelentett. Valószínűsíthető, hogy a CUMYL-4CN-BINACA jellemzője miatt okozta a halálos kimenetelű mérgezéseket, illetve a haláleseteket a tényleges előfordulásuknál kisebb számban derítik fel és jelentik be.
            
         
               (5)
            
            
               Nincs arra utaló információ, hogy a szervezett bűnözés szerepet játszik a CUMYL-4CN-BINACA Unión belüli előállításában, terjesztésében, kereskedelmében és kínálatában. A rendelkezésre álló adatok arra engednek következtetni, hogy a CUMYL-4CN-BINACA-t Kínában működő vegyipari vállalatok állítják elő.
            
         
               (6)
            
            
               A CUMYL-4CN-BINACA-t jellemzően a kábítószer-fogyasztási kellékeket árusító boltok „legal high-t” dohánykeverékként és porként értékesítik kis- és nagykereskedelmi mennyiségekben, valamint a kannabisz „legális” helyettesítőjeként az interneten árulják. Közvetlenül a kábítószerek feketepiacán is értékesíthetik. Mivel az ilyen termékek csomagolása ritkán tünteti fel az összetevőket, a fogyasztók többsége nincs tisztában azzal, hogy általánosságban szintetikus kannabinoidot, vagy hogy konkrétan CUMYL-4CN-BINACA-t használnak.
            
         
               (7)
            
            
               A CUMYL-4CN-BINACA-nak nincs elismert humán, illetve állatgyógyászati felhasználása az Unióban és úgy tűnik máshol sem. Semmilyen jel nem utal arra, hogy a CUMYL-4CN-BINACA-t az analitikai célú referenciaanyagkénti alkalmazásán, valamint a tudományos kutatásokban való használatán kívül bármilyen egyéb célra felhasználnák.
            
         
               (8)
            
            
               A kockázatértékelési jelentésből kiderül, hogy további kutatások révén a CUMYL-4CN-BINACA kapcsán felmerült több olyan kérdés is megválaszolható lenne, amelyek arra vezethetők vissza, hogy nem állnak rendelkezésre adatok arról, hogy az anyag milyen kockázatokat rejt magában az egyének egészsége, a közegészségügy és a társadalom szempontjából. Ugyanakkor az anyag által jelentett egészségügyi és társadalmi kockázatokra vonatkozó, rendelkezésre álló bizonyítékok elegendő alapot szolgáltatnak ahhoz, hogy a CUMYL-4CN-BINACA-t az egész Unióban ellenőrzési intézkedések alá vessék.
            
         
               (9)
            
            
               A CUMYL-4CN-BINACA-t sem az Egyesült Nemzetek 1961. évi Egységes Kábítószer Egyezményében, sem az Egyesült Nemzetek pszichotrop anyagokról szóló, 1971. évi egyezményében nem vették az ellenőrzött anyagok jegyzékébe. Az Egyesült Nemzetek rendszere keretében a CUMYL-4CN-BINACA jelenleg nem áll értékelés alatt.
            
         
               (10)
            
            
               mivel a CUMYL-4CN-BINACA-t kilenc tagállam a kábítószer-ellenőrzésre vonatkozó nemzeti jogszabályai alapján ellenőrzés alá vonta, öt tagállam pedig egyéb jogszabályi intézkedéseket alkalmaz a CUMYL-4CN-BINACA ellenőrzésére, ha a CUMYL-4CN-BINACA-t az egész Unióban ellenőrzési intézkedések alá vetnék, az segítene egyfelől elkerülni, hogy akadályok hátráltassák a határon átnyúló bűnüldözést és igazságügyi együttműködést, másfelől pedig védelmet nyújtana az anyag beszerezhetősége és fogyasztása által jelentett kockázatokkal szemben.
            
         
               (11)
            
            
               A 2005/387/IB határozat végrehajtási hatásköröket ruház a Tanácsra annak érdekében, hogy uniós szinten gyors és szakértelmen alapuló válaszlépéseket lehessen tenni a tagállamok által észlelt és bejelentett új pszichoaktív anyagok megjelenésére azáltal, hogy az ilyen anyagokat az egész Unióban ellenőrzési intézkedések alá veti. Mivel az ilyen végrehajtási hatáskörök gyakorlásához szükséges feltételek teljesültek, és az erre vonatkozó eljárást is lefolytatták, a Tanácsnak végrehajtási határozatot kell elfogadnia annak érdekében, hogy a CUMYL-4CN-BINACA-t az egész Unióban ellenőrzési intézkedések alá vessék.
            
         
               (12)
            
            
               Dániára nézve a 2005/387/IB határozat kötelező, ezért részt vesz ennek a 2005/387/IB határozatot végrehajtó határozatnak az elfogadásában és alkalmazásában.
            
         
               (13)
            
            
               Írországra nézve a 2005/387/IB határozat kötelező, ezért részt vesz ennek a 2005/387/IB határozatot végrehajtó határozatnak az elfogadásában és alkalmazásában.
            
         
               (14)
            
            
               Az Egyesült Királyságra nézve a 2005/387/IB határozat nem kötelező, ezért nem vesz részt ennek határozatnak az elfogadásában és alkalmazásában, az rá nézve nem kötelező és nem alkalmazandó,
            
         ELFOGADTA EZT A HATÁROZATOT:
   1. cikk
   Az 1-(4-ciano-butil)-N-(2-fenilpropán-2-il)-1H-indazol-3-karboxamid (CUMYL-4CN-BINACA) új pszichoaktív anyagot az egész Unióban ellenőrzési intézkedések alá kell vetni.
   2. cikk
   2019. május 23-ig a tagállamok nemzeti jogukkal összhangban meghozzák a szükséges intézkedéseket, hogy az Egyesült Nemzetek Szervezete pszichotrop anyagokról szóló, 1971. évi egyezménye szerinti kötelezettségeiken alapuló jogszabályaik előírásainak megfelelően a CUMYL-4CN-BINACA-t ellenőrzési intézkedések és büntetőjogi szankciók alá vonják.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot a Szerződéseknek megfelelően kell alkalmazni.
   
      Kelt Brüsszelben, 2018. május 14-én.
      
         
            a Tanács részéről
         
         
            az elnök
         
         E. ZAHARIEVA
      
   
   
      (1)  HL L 127., 2005.5.20., 32. o.
   
   
      (2)  2018. május 3-i vélemény (a Hivatalos Lapban még nem tették közzé).